
,C  Jam-’am  ndcst  ilh  dies,  quo  dignus  censeri 

spero  , qui  in  hue  Academia  Lugduno  Batava  lauream  docto- 
raleni , summosque  in  Medicina  honores  , capessam.  Super , 
est  tantum  ut  Dissertationem  conscriptam  publice  defen- 
dant ; quod  si  mihi  ex  voto  succedat , consilium  attigere  ex- 
optatissimum , quod  jam  inde  a juventute  mihi  proposueram. 

Occasioncm,  conscribenda  hac  qualicunque  dissertation 
mihi  oblatam , praetermittere  nec  possum , neevolo,  qua  mihi 
licet  publice  testari  gratum  erga  omnes  animnm , qui,  et 
institution , et  alio  quocunqne  modo , sua  conti, lerunt  ut 
cotorum  compos  fieri  passim.  Alumnus  Scholae  Medicae 
mlitaris  contigit  mihi  per  quatuor  annas  discipulum  fuisse 
nrorum  Boot.  Kekst,  Qd*,„  Wileemper  et  Expert.  Keepers! 
Accipite,  quaeso,  tin  Ooctissimi , et  quicunque , hac  in 
schola  doctrina  vestra  me  loci, pletari  non  recusastis , accepite 
>mmi  grati  significationem.  Floreat  ilia  schola  curis  verlris 
w unquam  desinat  patriae  nostrae  decs  esse  et  honorem. 

Tibi  quoque  vir  Excellentissime  Beckers,  medicinae  milita- 

” praeJectus  summ™  "go  grati  as  pro  benevolenlia  quam  mi- 
1 contribucre  voluisli. 


)Jnlta  eiiam  vohis  me  debere  scio  viri  clarissimi , in 
Academia  Lugduno  Batava  Professores , quoscunque  stu- 
diorum  cursus  me  adire  coegit , ad  union  omnes  semper 
me  summa]  humanitate  txcepistis;  hoc  publice  profiteri  suf- 

jiciat. 

Te  nominating  ref  err  e grains jubet  animus , clarissimc  Broers! 
Promotor  Aestumatissime ! qui  me  eiiam  in  studns  meis 

auxiliis  tuis  egregriis  adjuvisti! 

Gratum  mihi  est  et  te  alloqui  posse  Doctissime  |GobEe  ! 
quern  plurimum  de  me  menturn  esse  nurnquam  injitiabor. 
Te  duce  usus  sum  optimo , praeceptore  simul  cgregio.  Prae~ 
termittere  nequeo,  publicam  illam  grati  animi  signifieationem, 
pro  omnibus , quae  in  me  contulisti,  beneficiisj  quorum  unum 
tantum  commemoro , usum  nempe  microscopii  in  delineanda 
tabula  dissertationem  sequenti , mihi  concession! 


COXSPECTU8. 


JLpe  alienatione  Pathologico-Anatomica , quam  Paren- 
renchyraa  pulmonum  subit  in  Pneumonia  acuta  seri- 
bens,  liunc  secutus  suin  ordinem  ut : 

CAPITE  PRIMO. 

Proponam  descriptionem,  contextus  parenehymatis  pul- 
monum  sani , morphologicam. 

CAPITE  SECUNDO. 

Agam  de  alienationibus  Pathologico-Anatomicis  qua* 
Parenchyma  Pulmonum  exponit  in  Pneumonia  acuta. 

CAPITE  TERTIO. 


Addam  nonnullas  Conclusiones. 

CAPUT  PRIMUM. 

Descriptio  Contextus  Parenchymatis  Pclmohum 
Sahi  ? Morphologica. 


Pulmones,  in  thorace  siti , respirationi  inser- 
vientes,  organa  sunt  griseo  caerulea  , elastica  , 
mollia  , tegumento  seroso  superficie  glabra , prae- 
dita  ^ pressi , sonum  redclunt  crepitantem  propter 
aerem  iis  contentum , quo  simul  fit  ut , et  toti 
pulmones  , et  eorum  partes , in  aquam  conjectae , 
ei  supernatent.  Nonnullas  tamen  illae  proprieta- 
tes  subeunt  variationes,  secundum  aetatem ; 

sic  pulmones  infantum  , qui  nondum  res- 

piraverunt  et  quibus  occasio  defuit , qua  aere 
implerentur  ? solidiores  sunt , sonum  crepitantem 

non  redd  tint,  aquae  non  supernatant;  eorum  co- 
lor porro  differt  pro  aetate ; quo  juniora  scilicet 
sunt  subjecta,  eo  magis  sunt  rubri ; qui  provectiore 
porro  aetate , in  adultis , in  griseo-caeruleum  et  in 
senibus  denique  in  colorem  fere  nigrum  transeunt. 

Praeter  tegumentum  serosum , quippe  partem 
pleurae  constituens , variae  occurrunt  partes  et 
telae  in  contextu  parenchymalis  pulmonum : ra- 
mificationes , nempe  bronchiorum  cum  vesiculis 
pulmonum  , vasa  sanguifera  , * vasa  lymphatica  , 
ncrvi  et  tandem  universa  tela  junctoria. 

Bronchi , qui  ut  partes  ipsius  tracheae , in  tela 
pulmonali  producuntur  et  per  eos,  aerem  in  omnes 
telae  pulmonalis  partes  ducunt , canales  sunt  , par- 
ti m membranis , partim  annulis  imperfectis  seu 
laminis  cartilagineis  , compositae.  Formantur  exter- 
na solidae  telae  junctoriae  tunica,  quam  se- 
quuntur  cartilagines , quae  in  ulteriori  ramifica- 
tione  formam  suam , sc.  segmenti  circuli , amittunt, 
laminas  ibique  constituunt  pi  an  as , quae  praesertim 
inveniuntur  in  locis,  ubi  in  ramos  dividuntur  tenuio- 
res,  et  tandem  exsistere  plane  desistunt  in  illis  tubu- 
lis  aeriferis , qui  diametrum  habent  infra  ^2  (Rei- 
seissen);  hie  enim  illarum  praesentia  supervacanea 
csset , quum  earum  consilium,  hoc  est , ut  tubes 


aeriferos  paten tes  teneant , quod  in  canaiibus  tam 
angustis  jam  satis  attingitur  aere  ipsis  contento.  (1) 
In  bronchiis  autem  majoribus  cartdagines , tam 
in  superficie  exteriori , quam  interiori , obductae 
sunt  tunica  fibrarum  longitudinalium  , tlavarum , 
elasticarum , quae  in  axi  longitudinali  ramificatio- 
num  se  producentes , etiam  prolongantur  usque 
in  tubulos  aeriferos  ejus  diametri , ut  laminis  car- 
tilagineis  careant.  Praeter  banc  tunicam  fibrarum 
longitudinalium , elasticarum , insuper  in  con- 
textu  bronchiorum , adest  tunica  fibrarum  trans- 
versarum , quae  nomen  habet  tunicae  musculosae ; 
fibrae  illae  musculares  ab  Henle  refer untur  in 
ordinem  fibrarum  muscularium  glabrarum  et  qui- 
dem  tamquam  tales , quae  plane  coirveniunt  cum 
structura  tunicae  arteriarum  mediae.  (2)  Transversa 
ilia  tunica  fibrarum  muscularium  percurrit  usque 
in  ramificationes  bronchiorum  maxime  tenues  et 
adhuc  in  conspectum  venit , ubi  fibrae  elasticae 
longitudinales  non  amplius  observari  possunt ; 
imo , occurrerent  adhuc  in  ipsis  cellulis  aeriferis , 


(1)  Cf.  Hildebrand.  Anatomie  des  Menschen  , parte  4a  pa".  200< 

(2)  Henle.  All"emeine  Anatomie , pa".  575 — 578. 


at  nommlli  anatomici  statuerunt.  (1)  Constat,  in 
superficie  cellularum  aeriferarum  earumque  parie- 
te , structuram  fibrosam  esse  dignoscendam ; in- 
quisitiones  microscopicae , hunc  in  finem  insti- 
tutae , in  inflato  et  siccato  pulmonis  lobo  ej us- 
que laminis  sub  miscroscopio  positis , hoc  pers- 
picue  ostendunt ; (2)  mihique  probatnm  est;  mi- 
nime  tamen  discernere  ausim  , utrum  haec  tela  sit 
musculosay  nec  ne.  , 

Membrana  mucosa  organorum  respirationis , 
quae  constituit  tunicam  bronchiorum  internam, 
pars  est  tractus  mucosi  pneumo-gastrici , qui  in 
ulteriori  ramificatione  tracheae  multo  minus 
est  i coloratus  et  in  ramilicatione  ulteriori  te- 
nuior  fit  et  magis  exilis , per  totam  superfi- 
ciem  externam  epithelio  cylindrico , vibratorio,  est 
obductus.  (3)  Per  subtilissimam , hujus  membranae 
mucosae^  extensionem  , organa  elementaria  propria  , 
cellulae  aeri ferae  sive  cellulae  pulmonum  , formant ur. 

Variae  sunt  anatomicorum , de  natura  harum 
partium  clementarium,  fundamentum  parenchymatis 


(1)  Cf.  Jac.  Molescholt  diss.  Anatomico-Physiologica  : de  Malpi- 
ghianis  pulmonum  vesiculis.  Heidelbergae  1845. 

(2)  Aid.  tab.  fig.  1. 

(8)  Wagner.  Ilandbucli  der  Physiologie.  p.  181. 

pulmonum  constituent! uni , sententiae.  Prima  et 
primaria  hac  de  re  sententia  est  Malpighii,  qui 
primus  perspicuam  dedit  tclae  pulmonalis , expli- 
cationein  histolo£icam.  Scrutator  iile  naturae,  an- 

xiiio  microscopii , ostendit  , tenuissimas  tubulorum 

* ' / 

aeriferorum  ramificationes , ut  prolongationes  bron- 
chiorum , in  fines  terminari  subtiles . minimos , 
coecos , qui  singuli,  communicant  cum  tubo  aeri- 
fero;  et  per  eos  solos  singulas  celiulas  inter  se 
junctas  esse , absque  directa  anastomosi  cellularum 
inter  se;  conjunctione  et  appositione  plurium  talium 
cellularum  pulmonum  per  communem  telam  junc- 
toriam,  primum  minores  iobuli  formant ur , qui 
rursus  eodem  inodo  majores  et  majores  const! tuunt 
lobos  atque  hoc  modo  totum  pulmonem  formant. 

Cellulae  illae  pulmonum  seu  aeriferae , a Bo- 
rellio , jure  secundum  primum  earum  auctorem , 

1 ' ' k ' \ . " ' ' ' 9 t “ ^ '*  4 

vesiculae  Malpighianae  dictae , formam  habent 
rotundam  ? vel  angulatam  vel  ovalcm  , quae  tarnen 

I ' t * , W ' ' v - ' ~ -• 

dependet  ab  aliis  causis  et  forlasse  quidem  ab 
operatione , quae  requiritur  ad  eas  in  lucem 

producendas.  (1)  Secundum  Reiseissen  hae  cellu- 

lae fines  sunt  coeci ; subtilissimorum  ramulo- 


(1)  Cf.  Moleschott.  1.  1.  pa".  20. 


rum  bronchialium  , dicentem : ((  Die  Luftrohre  bil- 

det  selbst  durch  ihre  blinde  Endigungen  die  so 
genannte  Luftzellchen  oder  Blaeschen ; kein  Sack- 
chen  oder  erweitertes  Blaeschen  bildet  ihr 
Elide.55  (1) 

Sententia  ilia  Reiseisseni  impugnatur  a Doct.  Mo- 
leschott , qui  eas  non  coecas , sed  quodammodo 
ampliatas  cellular  urn  aeriferarum  extremitates  esse 
perhibet  , dicente : cc  Minime  vero  ex  iis  , quae 

ipse  vidi  , atque  illustrissimo  , delectissimoque  prae- 
ceplori  Henle  comprobanti  , ostendi , Francisco 
Reiseissen  assentiri  possum  , singulos  ductus  aeri- 
feros  coecis  nee  ampliatis  finibus  terminari , autu- 
manti  ,55  (2)  mensionibus  ostendente  ? inter  diame- 
trum  tenuissimorum  aeriferorum  tuborum  et  ipsa- 
rum  vesicularum  pulmonum  ? discrimen  intercede- 
re  0,0197  ///,  tanto  nempe  majorem  esse  diame- 
trum  vesicularum  pulmonalium. 

Habuerunt  quidem , oinnes  post  Malpigbium , 
Anatomici , pulmonum  structural!!  esse  cellulo- 

sam , has  autem  cellulas  tuborum  formari  finibus 
aeriferorum , negarunt  alii.  Sic  censebat  Hel- 


(1)  Reisseissen  IJeber  den  Bau  der  Lung^en. 

(2)  1.  1.  pag.  33. 

vetius  eas  formari  reduplicatione  pleurae  pul- 
monalis.  quae  bronchos  circumvolvens  juxta 
eorum  ramificationes , formam  parenchymatis  pub 
raonum  cellulosam , constituent.  Hanc  sententiam 
amplexus  est  Wohlfart , hoc  taiitum  discri- 
mine , ut  perhibeat  reduplicationem  non  pleu- 
rae pulrnonalis  esse  sed  pericardii.  Magendie,  qui 
etiam  theoriam  Malphighii  impugnavit , putafc , 
structuram  pulmonurn  cellulosam  pendere  a sub- 
tili  vasorum  sanguiferorum  ramificatione ; dicit 
enim : cc  Ces  cellules  n’affectent  aucune  forme  re- 

guliere , ne  paraissent  point  avoir  de  parois  mem- 
braneuses  et  semblent  etre  uniquement  formes  par 
les  dernieres  divisions  de  l’artere  pulmonaire , les 
radicules  des  veines  du  meme  nom , qui  vont 
ensuite  immediate  aux  divisions  de  Partere  et 
enfm  par  les  anastomoses  multiplies  de  tous 
ces  vaisseaux  $ ” (1)  dum  Magendie  insuper 
censebat  omnes  ejusdem  lobi  cellulas  ? invicem 
communicare , minime  vero  cum  aliorurn  lobo- 
rum  cellulis  $ eadem  de  re  agens  porro  dicit : 


(1)  Journal  de  Physiologie  experimentale  par  F.  Magendie 
Tom.  I.  p.  81.' 

« Toutes  les  cellules  d’une  lobule  corumuniquent 
entre  elles , mais  non  avec  les  cellules  des  lo- 
bules voisins.”  Eadem  de  re  agit  etiam  alibi. 
<x  Ces  areoles  communiquent  toutes  entre  elles  et 
sont  ensemble  enveloppees  par  une  couche  mince 
de  tissu  cellulaire , qui  les  separe  des  lobules 
voisins.”  (1)  Strictissimo  igitur  sensu  , secundum 
hunc  virum  Cl.  pulmones  non  haberent  composi- 
tionem  cellulosam  , sed  cum  retis  magis  convenirent 
slructura. 

Paucis  verbis  hie  porro  mentio  fiat  sententiarum , 
quae  ultimis  sunt  prolatae  temporibus.  Contendit 
Bourgery , tubos  aeriferos  in  tenuissimis  eorum 
ramificationibus , rete , ubique  invicem  canaliculo- 
rum  anastomosi  j u actor  am  , formare ; qua  cum 
sententia  convenit  Addison,  qui  tamen , assumens 
canaliculos  ita  dictos  intralobulares , inter  quos 
spatia  remanent  cellularia , et  canaliculos  interlo- 
bulares , qui  non  inter  se  communicant , magis 
assentitur  theoriae  Malpighianae , quam  illi  a Bour- 
gery prolatae. 

Variarum  illarum  theoriarum  , ilia  est  a plurimis 


(1)  Precis  elementair  de  Physiologie  , par  F.  Magendie. 

recepta  et  certissima,  quae  a Malpighio  originem 
trahit;  possunt  igitur  vesiculae  Malpighianae  haberi 
pro  partibus  pulmonum  elementaribus , in  quibus 
ipsorum  consilium  , depuratio  nempe  sanguinis  , con- 
tactu  cum  aere  athmospherico , attingitur.  Hunc 
in  finem  autem , arteria  pulmonalis  destinata  est, 
ut  sanguinem  e ventriculo  cordis  dextro  per  tex- 
turam  pulmonalem  vehat  et  postquam  mutatio- 
nem  requisitam  subiit  in  reti  capillar  i arteriae , 
per  venas  pulmonales  ex  reti  isto  capillari  for- 
matas , ad  cordis  sinistram  aurieulam  reducitur. 
Praeter  singularem  illam  systematis  vasorum  san- 
guiferorum  partem,  accipiunt  pulmones  etiam , 
sanguinem  eorum  nutritioni  inservientem , ex  ar- 
teriis  bronchialibus.  Utrumque  rete  capillare , licet 
invicem  anastomoses  faciens , in  eo  tamen  dif- 
fert  sensu , quod  arteriae  bronchiales  tantum  per- 
currunt  ad  subtilissimos  bronchiolos.  Rete  capil- 
lare pulmonum  eo  differt  nomine  a rete  capillari 
reliqui  corporis ; quod  in  pulmonibus , corpuscula 
sanguinis  alba  (Lymphraiime)  plane  deliciunt.  (1) 
Praeter  memorata  elementa  texturae  pulmona- 


(1)  Cf.  Wagner  , 1.  1. 

lis  histologica , nervi , turn  qui  pertinent  ad  sys- 
tenia  nervorum  cerebro-spinale , turn  qui  perti- 
nent ad  systema  nervorum  organicum , vasa 

iyrnphatica  cum  eorum  glandulis , et  tela 

junctoria,  contextum  pulmonum  normalem  com 
stituunt. 


/ 

CAPUT  SECUNDUM. 


Alienationes  Pathologico-Anatomlcae  , QUAS  PARENCHY- 
MA PULMONUM  SUBIT  IN  PNEUMONIA  ACUTA. 


Postquam  in  capite  praecedenti  contextum  his- 
tologicum  parenchymatis  pulmonum  exposui , nunc 
ostendere  conabor , quomodo  contextus  ille  his- 
tologicus  normalis,  alienatus  sit  in  processu  patho- 
logico  pneumoniae  acutae. 

Notitia  existentiae  processus  inflammationis  ita 
dicti , tam  antiqua  est,  quam  ipsa  medicina ; de 
vera  ejus  natura  variisque  momentis , scientiae  de- 
mum  primaria  lux  accessit  laboribus  Julii  Vogel , 
qui , experimentis  directis  et  inquisitionibus  mi- 
croscopicis  probavit , processum  inflammationis  tri- 

bus  constare  mdmentis , sc  iuvicem  sequent 
tibus , sive  periodis.  Earum  prima  est  ? perioclus 
con  gestionis  , secunda  stasis  , quam  etiam  ex  ejus 
sententia  comitaretur  exsudatio  seri  sanguinis , 
extra  circulum  systematis  vasorum  sanguiferorum  5 
tertia  denique , exsudationis  liquoris  seu  plasma- 
tis  sanguinis.  Apparet  inde  , denominationes , turn 
quarn  adhibuit  Andral , Hyperaemiae  ? turn  qua 
usus  est  Eisenmann , Stasis  ? tantum  singula  mo- 
menta processus  inflammationis  denotare,  et  nullo 
modo  veram  naturam  explicare  hujus  processus 
pathologici. 

Terminus  hujus  processus  inflammationis  proprie 
est , quando  exsudatio  plasmatis  , modo  memorata  , 
locum  habuit , sequentes  inutationes  quas  hoc 
plasma  subit , et  mutua  vis  quam  iliud  exercet 
in  telam  organi  affecti  , format , quod  vocare  so- 
lemus  inflammationis  exitum. 

Sicut  processus  ille  inflammationis  pathologicus , 
ej usque  exitus  in  partibus  peilucidis  et  quae  per- 
spici  possunt,  innotuerunt  contemplatione , sic  per 
analogiam  etiam  concludere  possumus  hoc  eodem 
modo  fieri  ? in  partibus  magis  internis ; igitur 
in  omnibus  inflammationibus , etiam  pulmonum , 
qui  quidem  , organorum  parenchyma  tosorum,  plun- 

muni  hoc  morboso  process u afficiuntur. 

Inflammatio  horum  organorum , ad  vitam  tam 
necessariorum , quae  nomine  pneumoniae  sive  pe- 
ripneumoniae denotatur , vel  si  earn  pleurae 
inflammatio  comitatur  * pleuro  - peripneumonia  vo- 
catur  ? jam  antiquitus  in  medicina  nota  fuit.  Quod 
ejus  symptomata  et  habitum  attinet , jam  Celsus 
ejus  mentionem  fecit  dicens:  cc  A compagine  cor. 

poris  ad  viscera  transeundum  est  et  inprimis  ad 

4 

pulmonem  veniendum  ? ex  quo  vehemens  et  acu- 
tus  morbus  oritur  ? cjucm  'TteQinvtviAovixov  Graeci 
vocant”  (1).  Invenimus  hoc  loco  jam  bonam  de- 
scriptionem  hujus  morbi  , quod  ejus  sympto- 
mata pathognomonica  attinet  et  momentum.  Ouod 
autem  alienationem  attinet  pathologico  - anatomi- 
cam  quam  in  pulmonibus  sanis  profert , diu  in 
ignorantia  versata  est  scientia , et  in  commemo- 
ratione  cadaverum  sectionum,  eorum,  qui  hoc  mor- 
bo  mortui  erant , universe  tantum  mentio  fiebat 
status  anatomici  organorum  morbose  affectorum  • 
ita  loquitur  Morgagnus , in  opere  de  causis  et  se- 
dibus  morborum  , Epist.  20. , ubi  variae  cadave- 
rum  sectiones  memorantnr : 


(1)  Celsus  de  Medicina  . Lib.  IV.  cap.  7. 

<x  Pulmo  erat  densus  et  compactus.”  Van 

Swielen  ? cadaveris  sectionem , mortui  e pul 
monum  inflammatione , memorans , eodern  fere 
modo  dicit : cc  pulmones  conspiciebantur , ad- 

mod  um  distenti  et  ad  tactum  duri.”  (1) 
In  Epistola  21  operis  citati  Morgagni , muta- 
tionem  texturae  pulmonum  post  hnnc  mor- 

bum  comparat , tamquam  convenientem  cum 

/ 

texlura  liepatis , imitatus  Laelium  a Fonte  hac 
de  re  dicentem : ((  Pulmonis  caro  inventa  densa  , 

i 

dura  et  rubra  , quemadmodum  esse  solet  he- 
patis  caro’, 55  hanc  autem  descriptionera , Morgagnus 

minus  perspicuam  esse  dicit , quippe  quae  non 

✓ 

satis  indicat  utrum  hacc  mutalio  post  pcripneumo- 
niam  sit  orta , nec  ne.  In  eadem  ilia  Epistola 
idem  iile  Morgagnus  dicit , memorans  sectionem 
cadaveris  feminae  peripneumonia  necatae.  (2)  » Pul 
mones , compactam  ut  in  hepate  esl  substanti- 
am , habebant.”  Ab  hoc  inde  tempore , nomen 
hepatisationis  pulmonum , in  medicinam  intravit 
et  semper  servatum  est. 


(1)  Van  Swieten  Commentaria  in  II  Boerhaave  Aphorismos  , 
parte  II  pa".  722. 

(2)  Ep.  21.  1.  1.  art.  21. 


Distinxit  etiam  jam  Morgagnus  gradum  mutatio- 
nis  morbosae , quam  hac  in  re  parenchyma  pul- 
monum  subiit, ; in  eadem  nempe  Epistola  refe- 
rens  cadaveris  sectionem  sacerdotis,  die  morbi  de- 
cimo  peripneumonia  mortui  ? dicit : « Pulmo  au- 

tem  dexter  ea  parte  qua  spectabat  dorsum  val- 
de  rubebat , induruerat  quoque ; minus  tamen , 
quam  in  aliis  solet  peripneumoniis , circa  medi- 
um vero  gigni  intus  coeperat  materia  purulenta.” 

Ad  varias  illas  pulmonum  mutationes  ? post  pneu- 
moniam  occurrcntes ; Laennec  primus  attendit , et 
mutationes  pathologico-anatomicas  in  hoc  morbi 
processu  in  ires  diversos  di visit  gradus;  quorum 
primus  est : infiltra tio  sanguinea , (hyperaemia  ? 

engouement , entziindliche  A nschop p ting; ) secun- 
dus,  hepatisatio  pulmonum;  tertius,  infiltratio 
purulenta. 

Divisionem  Laennecci  omnes  recentiores  anato- 
miae  pathologicae  observatores , ita  ferme  se- 
quuntnr. 

Hyperaemia  phlogistica , infiltratio  sang  ni- 
ne a ? engouement.  — Notae  physicae.  Si  major 
aut  minor  pulmonum  pars  est  affecta , animad- 
vertuntur  in  aperiendo  thorace , pulmones  non 
concidentes,  externa  superficies  vulgo  minus 


1(5 


splendens , quod  tamen  magis  pendet  ab  inflam- 
matione  membranae  serosae , saepius  simul  exis- 
tente  ; talis  pulmo  e thorace  depromtus , est  qua- 
si inflatus ; color  ejus  naturalis  mutatus  est  in 
fusco  rubrum ; elasticitatem  ei  propriam , ami- 
sit  ; licet  tela  magis  solida  videatur  tamen  facta 
est  fragilior  et  facilius  delaceratur ; impressionem 
digiti  retinet  sicut  oedematosae  corporis  partes; 
sonus  crepitans , quem  pulmones  sani  pressi , 
reddunt , multo  est  minor ; dissectis  effluit  magna 
quantitas  liquoris  sero-sanguinolenti , aere  iis  con- 
tento  spumantis ; superficies  dissecta  multo  ma- 
gis fusca  est , qui  color  nec  lotione  nec  injec- 
tione  tolli  potest  (Gendrin) ; structura  pulmonum 
spongiosa  in  hoc  gradu  facile  adhuc  dignoscitur ; 
continent  etiarn  adhuc  majorem  vel  minorem  quan- 
titatem  aeris  ? quo  fit  ut  partes  dissectae  aquae 
supernatent. 

Andral  pulmones  hoc  gradu  affectos  siccavit  et 
invenit , talem  telam  pulmonalem  post  siccatio- 
nem  minime  distingui  posse  a tela  pulmonali 
Sana.  (1) 

Inquisitiones  microscopicae  milii  in  humida  mas- 


(1)  Precis  d’Anatomie  Pathol.  > 

sa  ostenderunt  corpuscula  sanguinea , globulos  mu- 
ci , cellulas  epithelii  et  globulos  inflainmatorios , 
ita  clictos  Glugii ; lamina  tenuis  post  lotionem  in 
aqua  destillata  et  acido  acetico , plane  erat  si- 
milis  telae  pulmonali  normali. 

Notae  illae  nmtationis  pathologicae  telae  pul- 
monalis  in  prirno  peripneumoniae  sladio , facile 
cum  aliis  conditionibus  commutari  possunt , et 
quidem  cum  byperaemia  cadaverica  et  mechanic 
ca , quae  in  cadaveribus , aliquamdiu  post  mor- 
tem, invenitur,  eorum  qui  post  diuturnum  mor- 
bum  obierunt  et  senum ; quae  tamen  in  his  ca- 
sibus , in  partibus  infimis  potissimum  occurrunt 
et  in  superioribus  paullatim  decrescunt , viam  no- 
bis monstrat ; dum  etiam  in  iisdem  casibus  co- 
lor telae  pulmonalis  non  adeo  fusco  - ruber  cst. 
Congestio  activa  simplex  et  apoplexia  pulmonum 
praesertim  in  hoc  gradu , quern  Laennec  sple- 
nisationem  vocat , etiam  magnam  similitudinem 
huic  statui  offerunt.  Fragilitas  telae  pulmonalis 
in  byperaemia  inflammatoria  quarn  Andral  prop- 
rium  hujus  stadii  refert  signurn  (1)  non  tale 
haberi  potest  ? sicut  et  ipse  alio  loco  negat  (2). 


(1)  Clinique  Medicall  , tom.  1.  pa".  342. 

(2)  Precis  d’Anat.  Path.,  part.  If.  pa".  136. 

Rokitansky,  colorein  brunneo-rubrurn  et  ma- 
jorem  parenchymatis  humiditatem  diagnostica  hu- 
jus  stadii  haberi  vult  signa.  (1) 

Quod  ad  splenisationem , variae  sunt  senten- 
tiae , quum  nonnulli  ipsam  primam  peripneumo- 
niae stadium  hoc  nomine  insigniunt  (Hasse). 
Laennec  ita  vocat  unum  gradum  apoplexiae  pul- 
monum  , quam  sententiam  communcm  habet  cum 
Rokitansky ; dum  denique  Chomel  hoc  nomine 
designat  modificationem  secundae  periodi  peripneu- 
moniae , tamquam  formam  transitoriam  ad  hepa- 
tisationem ; cui  assentitur  Andral. 

Nonne  tameh  pracsentia  globulorum  inflamma- 
tionis  Glugii,  etiam  haberi  posset  signum  diagnos- 
ticum hujus  periodi?  — Veri  pretii  in  medicinal 
practica  hac  in  re  est,  dictum  Andrallii : (2)  ccC’est 
la  nature  des  symptomes  qui  eclaire  sur  la  na- 
ture des  lesions  qui  decouvre  Panatomie.” 

Quod  naturam  hujus  processus  pathologici 
attinet , Andral , qui  in  omni  processu  in 
flammationis  nihil  vidit  quam  hyperaemiam. 
etiam  hanc  totam  mutationem  parenchymatis 


(1)  Rokitansky,  Handbuch  der  pathologischen  Anatomie  , Bant 
III.  pag.  85. 

(2)  Anal.  Path  , III.  pag.  136. 

pulmonum , eo  constare  declarat , quod  vasa  ca- 
pillaria , magis  sanguine  sunt  irnpleta  quam  in 
condi tione  naturali , quo  fit  ut  facultas  aeris  reei- 
piendi , sensim  sensimque  minuatur ; non  decernit 
tamen , utrum  hie  sanguinis  effusio  in  parietes 
cellularum  aeriferarum  et  bronchiolos  ]ocum  ha- 
beat , an  simplex  stasis  sanguinis  ? 

Canstatt  opinatur  illud,  quod  a Franco-Gallis  di- 
citur  engouement,  quamdiu  nulla  producta  sunt  for- 
mata,  in  terminis  simplicis  hyperemiae  manere  et  ex 
hoc  statu , apoplexiam  pulmonum  ? haemoptoen  , 
oedema  pulmonum , et  splenisationem  ? aeque  ac 
peripneumoniam  formari  posse.  (1) 

Hasse  tamen  statum  ilium  habet  non  simpli- 
cem  hyperaemiam  et  stasin,  sed  credit  ipsi  junctam 
esse  effusionem  haematines  ej  usque  intimam  commix- 
tionem  cum  sero  sanguinis.  (2) 

Secundum  sententiarn  a Cl.  Rokitansky  propositam  , 
in  illo  statu  non  simplex  modo  locum  tenet  stasis : 
(c  Indem  sie  von  der  Erfiillung  des  Gewebes  mit 
einer  eben  die  entzundliche  Metamorphose  einge- 
gangenen  Blutmasse...  herruhrt.”  (3) 

(1)  Canstatt , Ilandboek  der  Geneesk.  KHniek , vertaald  door  Ha-- 
geraan  , 3de  deel , 3de  aflev.  p.  227. 

(2)  Hasse  , Fathologischo  Anatomic  , Band  I.  pag.  269. 

(3)  1.  1.  Band  IIL  pag.  85. 

2 * 

Cum  iis  convenit  quocl  inquisitionibus  micros- 
copicis  compertum  est , praesentia  globulorum  in- 
flammationis , qui  etiam  ab  ipso  Gluge  magna 
quantitate  sunt  inventi  in  parenchymate  pulmo- 
num , in  hac  periodo  peripneumoniae , versanti ; 

quos  ipse  etiam  vidi. 

Periodus  secunda.  — Hepatisatio etiam  he- 
patisatio  rubra  dicta  ( Laennec ). 

Hanc  denominationem  illius  gradus  alienationis 
pathologico-anatomicae  parenchymatis  pulmonum  , 
Laelius  a Fonte  primus  in  terminologiam  intro- 
duxit;  ab  hoc  inde  tempore  satis  recepta  man- 

sit.  Putat  autem  Andral  , denominationem  ra- 
mollissement  rouge , magis  convenientem  fore  , na- 
turae hujus  gradus  mutationis  pathologicae. 
cc  Representer  ce  second  degre  d’inflammation  du 
poumon  par  I’ ex  press  ion  de  ramollissement  rouge , 
c’est , ce  nous  semble , en  donner  une  idee  plus 

exacte  que  de  le  designer  sous  le  terme  de  lie- 

patisation.”  (1)  Contra  hanc  Andrallii  sententiam  , 
Broussais  hunc  gradum  induration  rouge  vocavit. 

In  hoc  gradu , pulmones  ad  summam  extensio- 


(1)  Clininue  Medicate,  Tom.  I.  p.  343. 

nem  pervenerunt , si  totus  pulmo  hoc  gradu  est 
affectus  totam  hanc  thoracis  partem  implet ; nno, 
nonnulli  verum  incrementum  pulmonum  assumcre 
volimt  (Gendrin  , Broussais , Pinel  , Rasori  , P. 
Frank) , Laenn'ec , Andral  et  Rokitansky  proba- 
verunt  tamen  hoc  tantum  ita  videri  et  ab  eo 
pendere  quod  plane  non  concidat  pulmo  in 
aperiendo  thorace , propterea  quod  nunc  non  acre 
sit  impletus.  (1) 

Pondus  absolutum pulmonis  ita  affecti , auctum  est, 
sicut  etiam  pondus  spccificum  secundum  Gendrin. 

Color  nunc , turn  externe  quam  interne , in 
dissectione , est  magis  ruber  quam  in  prirno  gra- 
du , saepe  tamen  exiguis  cum  xariationibus ; di- 
visio  in  lobulos  rninores  nunc  magis  apparet  et 
propter  telam  interstitialem  minus  coloratam , ad- 
spectum  acccpit  marmoris  venati. 

Tela  mul to  densior  facta  est,  sed  fragilior  ad- 
hue  et  facilius  dilaceranda , sed  re  vera  non 
est  emollita. 

Quum  nunc  plane  impermeabilis  aeri  sit  factus  , 
sonus  crepitans  in  pressione  plane  evanuit ; dis- 
secto  effluit  paullulnm  liquoris  fusco-brunnei  te- 

(1)  Laennec  , Traite  de  1’ auscultation  mediate  , pag.  130.,  Roki- 
tansky , 1.  1.  Ill  Band.  pag,  8(5. 

nacis , parum  vel  plane  non  spumantis.  Habitus 
spongiosus  parenchymatis  pulmonalis  sani  nunc 
prorsus  evanuit , sed  in  locum  ejus,  succedit  ha- 
bitus ac  si  in  superficie  dissecta  magna  quantitate 
granulorum  parvorum  esset  obsessum. 

Paries  pulmonis  ita  hepatisatae  aqua  submer- 
guntur.  Bronchia  minora  simul  materia  plastica 
impleta  sunt. 

Granula  ista  in  hac  periodo  valde  difficile  a 
parenchymate  separari  possunt. 

Inquisitiones  microscopicas  circa  hoc  stadium 
communicat  Dr.  Julius  Vogel  (1)  de  eo  animad- 
vertens:  telam  pulmonalem  normalem  ob  magnam 
copiam  cellularum  granulosarum  (Kornchen-Zel- 
len)  prorsus  dignosci  non  posse,  et  tantum  paucis 
in  locis  magis  perspicue  perlucere. 

Tela  pulmonalis  hoc  stadio  affecta , facile  dig- 
noscitur , praesertim  habitus  ille  granulosus  in 
dissectione  proprius  est , (2)  solummodo  etiam 
occurrit  in  Infarctu  haemoptoico  a Laennec 
ita  dicto ; ubi  tamen  granula  sunt  majora  et  ad- 
spectus  pulmonum  ceteroquin  differt.  (3) 

(1)  Erlauterungs  Tabeln  zurpathologischen  Histologie,  tab,  16.  fig.  2. 

(2)  Canstatt , 1.  1.  3de  deel  3de  aflev.  p.  229  , et  Laennec  , 1.  1. 
pag.  129. 

(3)  Laennec  , 1.  1.  pag.  12(b 


De  natura  liujus  peripneumoniae  stadii  et 
inprimis  de  vera  horum  granulorum  natura  va- 
riae  sunt  sentential.  Andral  , qni  etiam  in  hac 
periodo  nihil  aliud  vidit  nisi  hyperacmiam , dicit  in 
ejus  opere  Precis  d’anatomie  pathologique , semper 
inveniri  majorem  ruborem  cum  majore  densitate 

parietum  tenuissimorum  bronchiolorum  et  vesicu- 

« 

larum  pulmonalium  , quae  est  causa  , cur  minuun- 
tur  et  plane  clauduntur  earum  cavitates.  (1) 
Alibi  tamen  hanc  occlusionem , sequelam  dicit 
impletionis  cum  materia  solida  tenace  ? quae  gra- 
nulationibus  ortum  praebet.  (2) 

Hacc  depositio  plasmatis  sanguinis  exsudati , 
in  parenchyma  et  quidein  intra  cavitates  cellu- 
larum  aeriferarum  et  bronchiolorum  tenuiorum , 
format  naturam  hepatisationis  et  quae  ibi  coagulatur 
et  condensatur  materia  formativa  granula  constituit 
(Rokitansky,  Ilasse , alii.) 

Periodus  tertia . InjUtratio  purulenta  , hepati - 
satio  gTisea  , ram ollisxe m e n t gris. 

Prima  harurn  denominationum  certe  optima  est 

(1)  Tom.  II.  pag.  137. 

(2)  Andral , Clinique  Medicale  , 1.  I.  Tom,  I.  pag,  347. 

quippe  quae  nitatur  natura  alienationis  pathologicae, 
dum  denommatio,  hepatisatio  grisea,  minus  est  apta  ; 
quia  haec  coloratio  non  est  constans ; Rokitans- 
ky (1)  earn  habet  formam  transitoriam , stadium 
intermedium  , quod  tamen  non  distincte  deter- 
minari  potest , inter  hepatisationem  rubram  et 
infiltrationem  purulentam. 

Laennec  hanc  denominationem  delendam  existimat , 
quum  praeter  mutationem  pathologicam  hie  memo- 
ratam  alii  insuper  status  hoc  nomine  sint  insigniti , 
et  quidem  , peripneumonia  ad  resolutionem  transiens 
in  stadio  hepatisationis  rubrae,  atque  etiam  infdtra- 
tio  tuberculosa. 

Quod  attinet  denominationem , ramollissement 
gris  ab  Andral  propositam  etiam  haec  minus  recte 
statum  praesenlem  denotat , quum  parenchyma  pul- 
monum  in  eo  fragilior  quidem  et  minus  solida 
facta  sit,  sed  ipsum  parenchyma  non  versetur  in 
conditione  emollita , resoluta.  Rokitansky  etiam 
describit  specialem  emollitionem  pulmonum , quae 
multum  differt  a mutatione , de  qua  hie  ser- 
mo  est  (2). 

l)e  hepatisatione  grisea  , tamquam  forma  transito- 

(1)  1.  1.  Band  III.  pag.  87. 

(2)  1.  L B.  IH.  pag.  117. 

ria  ad  totam  infiltrationem  purulentam  Rokitansky 
dicit : <x  Aiisserlicli  sowohl  als  besonders  auf  der 
Durchschnitssflache  gewahrt  man  uberdies  vorziig- 
lich  in  manchen  Fallen  die  genannte  Farbung  nicht 
monoton , sondern  auf  dem  graurothlicben  uiid 
grauen  bier  und  da  ins  gelbliche  spielenden  Grande, 
ist  nebst  den  weiss  hervortretenden  Gefassdurch- 
scbnitten  die  schwarze  Lungensubstanz  mehr  we- 
niger  gleichfdrmig  eingesprengt  und  das  Ganze  be- 
kommt  dadurch  das  bekannte  granitahnliche  An- 
sehen.5’  (1) 

Granulationes  nunc  magis  perspicuae  produnt,  mi- 
nus sunt  solidae  et  facilius  separari  possunt. 

Pulmo  autem  in  hoc  stadio  iufiltrationis  puru- 
lentae  semper  magis  est  extensus , minus  soli- 
dus et  facilius  dilaceratur  • semper  est  gra- 
vior , aqua  submergitur , color  nunc  magis  est 

flavus , stramineus , imo  Schonlein  (2)  eum  al- 

# 

bum  dicit.  Dissectus , tota  superficies  eodem 
colore  est  tincta  et  inde  eflluit  jam  sponte  sua 
vel  levi  pressione  liquor  purulentus  qui  appa- 
ret  tamquam  parvae  guttae  in  reliqua  granulosa 

(1)  1.  1.  pag.  87. 

(2)  Schonlein,  Allgem.  und  Specielie  Patho/ogie  und  Therapie  , 
l Theil.  pag.  192' 

superficie.  Membrana  mucosa  minor  am  bronchio- 
rum  hoc  in  casu  est  pallida  , iique  pure  prorsus 
sunt  impleti.  Pars  tabs  pulmonis  pressione  et 
lotione  prorsus  evacuari  potest  ubi  structuram 
ejus  spongiosam  denuo  prodire  facit. 

Inquisitionibus  microscopicis  inveniuntur , in  ma* 
terie  effluenti  , levitcr  scalpello  abrasa , iiiagna 
quantitas  distinctarnm  celularum  puris  , fragmenta 
hie  illic  dispersa  coagulatae  fibrin  ae,  granula  eleinen- 
taria  ct  globulos  inflammationis  Glugii  (1).  Lami- 
na tenuissima  parenchymatis  pulmonum  intra  duas 
laminas  vitreas  sub  microscopio  posita,  eadem  osten- 
dit  elementa,  tanta  quantitate,  ut  tantnm  in  margi- 
nibus  objecti , parenchymatis  pulmonum  normalis 
contextus  quodammodo  conspici  possit;  (2)  subsequen- 
te  imbibitione  acidi  acetici  tegumenta  cellularum  pu- 
ris resolvuntur  et  totum  parenchyma  pulmonnm  de- 
nuo conspicuum  fit ; dum  continuata  lotione  cum 
aqua  destillata,  fere  totum  parenchyma  pulmonum 
normale  rursus  prodit.  (3)  Granulum  separatum , 
quod  externo  adspectu  apparet  tamquam  parva 
rubi'o-jlava , compacta  massa , sub  microscopio 


(1)  "Vid.  tabula  fig.  4. 

(2)  Vid.  tabula  fig.  2. 

(3)  Yid.  tab.  tig.  3. 

posita , definitam  structuram  aut  texturara  ora- 
nino  non  ostendit , quam  din  integrum  manet , tunc 
tan  turn  est  massa  homogenea ; leviter  autem  qnum 
pressum  sit , elementa  quibus  constat , statim  con- 
spicua  fiunt ; quae  sunt : magnam  partem  puris 
globuli , hie  iilic  interjacentia  irreguiaria , oblon- 
gata fragmenta  fibrinae  coagulatae , et  parvi  globuli 
elementares.  (1)  Haec  elementa  inquisitione  micros- 
copica  in  lucern  protracta  7 plane  affirmant  senten- 
tiam,  granula  turn  in  hepatisatione  rubra  turn  in  in- 
filtratione  purulenta , non  esse  ipsas  vesiculas  pul- 
monales , sed  materiem  forma tivam  , quae  in  in- 
flammationis  processu  in  iis  exsudatur  et  serius 
formae  mutationem  in  pus  subit , et  igitur  etiam 
hoc  stadium  esse  continuationem  secundi  et  non 
sicut  Hodgsin  censet  propriam  esse  formam  pro- 
cessus inflammationis  , productum  scilicet  processus 
inflammationis  non  plasticae.  Alienatio  pathologica 
parenchymatis  pulmonum  hie  exposita , in  variis 
partibus  sita  esse  potest ; uterque  pulmo  simul 
afficitur , vel  totus  ? vel  pro  parte , vel  unus 
tantum  pulmo;  processus  inflammationis  com- 
prehends unum  magnum  pulmonis  lobum  ? 


(6)  Vid.  tab.  fig.  5. 

quae  inilammatio  pneumonia  lobaris  vocatur  , vel 
plures  parvi  lobi  affecti  esse  possunt , ubi  pneumonia 
lobularis  fert  nomen  , vel  dcnique  inflammatio  tan- 
tum  incidit  in  singulas , hie  illic  dispersas  vesicu- 
las  , ubi  pneumonia  vesicuiaris  nominatur ; hanc 
distinctionem  primus  dedit  Andral. 

Quaecunque  pars  sit  affecta , utrum  sit  loba- 
ris , an  lobularis,  an  vesicuiaris,  semper  peri- 
pneumonia , nisi  antea  in  sanitatem  aut  mortem 
transeat , duas  priores  a Laennec  constitutas  pe- 
riod os  percurrit , infiltrationis  phlogisticae  scilicet 
et  hepatisationis ; quod  ad  period  um  infiltrationis 
purulentae  attinet , in  ejus  locum  etiam  succe- 
dere  potest  induratio  aut  gangraena.  Quod  ad 
indurationem  attinet  in  forma  vesiculari , hunc 
statum  eundem  liabet  cum  granulationibus  pul- 
monalibus  Baylianis  dictis , quae  quidem  e pro- 
cessu  inflammationis  procedunt , sed  etiam , in 
proclivitate  ad  formationem  tuberculorum , natu- 
rae tuberculosae  esse  possunt. 


CAPUT  TERTIUM. 


CONCLUSIO.NES. 


Inquiramus  ad  quasnam  conclusiones  nos  ducat 
contemplatio  mutationnm  pathologico  - anatomicarum 
parenchymatis  pulmonum , quae  in  stadiis  supra 
memoratis  processus  acuti  pneumonici  locum  habent, 
descriptionis , quam  de  pulmonum  parenchyma te 
proposuimus  normali , variisque  processus  phlogis- 
tici  momentis , habentes  rationem. 

Distinctiones  a Laennec  constitutae  rectae  sunt 
quod  ad  eorum  notas ; tres  varios  status , en - 
gouement , hepatisationem , infiltrationem pwrulen- 
taw  tamen  non  possunt  baberi  et  animadverti , 

tamquam  gradus  processus  inflammationis,  quia 
ubi  exsudatio  in  aliqua  tela  sive  organo  termi- 
nata  sit , processus  inflammationis  ipse  summum 
gradum  attigerit  et  ad  finem  pervenerit ; hoc 
autem  locum  obtinet  tantum  usque  ad  hepati- 
sationem  rubram ; sequentcs  exsudati  plasmatis 
mutaliones , formant  exitus,  sequelas  processus 
inflammationis , quod  lit  in  infiltratione  puru- 
lenta , quae  nullo  modo  revera  differt  ab  in- 
flammationis solito  exitu  in  suppurationem , et 
banc  formam  tantum  accipit  ob  specialem 
structuram  parenchymatis  pulmonum ; quam  ob  rem 
cavitas  abcessus  non  formatur : quod  rarissime 

tantum  accidit , uti  etiam  primum  notatum 
est  a Laennec  et  post  eum  ab  omnibus  etiam 
acceptum. 

Quod  ad  propriam  affectam  partem  parenchyma- 
tis pulmonum  attinet , probat  nobis  anatomia 
pathologica  huius  esse  sedern  processus  pneumo- 
nici  in  rnembrana  mucosa  vesicularum  pulmo- 
nalium  et  tenuioribus  bronchiolis ; sin  autem  ortus 
sit  processus  pneumoniae  chronicae , tunc  tela  in- 
terstitialis  majores  partes  habet  in  eo  processu. 

Mutationes , quae  in  parenchymatc  pulmonum 
ita  affecto , locum  habere  debent , ut  morbosus 

et  ad  suam  functionem  ineptus  puirno  ad  staturn 
normalem  reducatur,  sequentes  sunt:  in  infill ratione 
phlogistica  processus  inflammationis  no  amplius 
progrediatur ; materies  serosa  turbida  jam  exsu- 
data , sive  forte  per  sputa  removeatur  sive  in 
ipsa  sanguinis  massa  resorbeatur  et  ipse  sanguis 
hac  vel  ilia  excretione  critica  ad  normalem  mix- 
tionem  reducatur. 

In  processu , ubi  jam  ad  hepatisationem  per- 
venit , exsudatum  partim  jam  solidum  factum, 
rursus  fluidum  est  reddendum , resolvendum  ; ea 
de  re  dicit  Rokitansky : cc  Die  Granulationen 

werden  hiebei  sammt  dem  Gewebe  allmahlig  blas- 
ser , und , indem  sich  eine  Secretion  seroser 
Flussigkeit  in  der  Stclle  etablirt,  von  dieser  wie 
es  scheint , schichtenweise  nach  und  nach  ge- 
schmolzen.”  (1) 

Si  processus  morbosus  ad  infiltrationem  purulen- 
tam  procedit , remotio  producti  puris  locum  habere 
debet,  si  sanatio  attingi  velit , dum  in  eo  ex- 
sudatio  fit  liquoris  magis  serosi  in  membranam 
mucosam  pulmonum , quo  fit,  ut  pus  magis  flui- 
dum evadat  faciliusque  removeatur  et  si  produc- 


(1)  Rokitansky,  1.  1.  pag.  93. 

tio  nunc  non  amplius  locum  habeafc , aer  rursus  , 
usque  in  vesiculas  pulmonales  accedere  potest. 

Post  singulos  ilios  status  pathologicos , etiamsi 
in  statum  sanum  redierint , facilius  ejus  modi  mor- 
bos  sibi  contrahunt  pulmones. 


T A N T U M. 


*♦ 

THESES. 


Nee  no  men  hijperaemia  Andralli  , nee  nomen  stasis 
Eisenmanni , exprimunt  veram  natufam  pathologicam 
illius  processus,  qui  vulgo  inflammatio  vOcatur. 

II. 

In  pneumonia  acuta  vera , processus  ille  morbosus 
sedem  habet  in  vesiculis  Malpighianis. 

III. 

In  pulmonum  hepatisatione , granula  ita  dicta  for- 
inantur  ab  exsudato  plasinate. 

IV. 

i 

False  dixit  cl.  Andral:  (Precis  d’Anatomie  Patholo- 

gique  Tom.  II.  pag.  137)  » ce  qu’il  y a de  certain  , e’est 
que  l’etat  morbide  connu.  sous  le  noni  d’hepatisation  pul- 

monaire,  n’est  autre  chose  qu’un  engorgement  sanguin 
considerable  des  parois  des  bronches  capillaires  et  des 
vesicules,  engorgement  qui  a pour  effet  d’en  diminuer, 
ou  d’en  obliterer  les  cavites.” 

V. 

In  anatomia  pathologica,  numquam  negligenda  est, 

partis  affectae,  indagatio  microscopica. 

* 

VI. 

IS'ervus  glosso-pharyngeus , nervus  est  gustatorius 

VII. 

Albuminuria  non  est  signum  pathognomonicum  morbi 
Brightii. 

VIII. 

Telae  sine  vasis,  vivere  et  crescere  possunt. 

IX. 

Lapis  infernalis  remedium  est  antiphlogisticum. 

X. 

Stethoscopium  adhibere  debemus , si  morbos  pectoris 
recte  cognoscere  velimus. 

XI. 

In  exstirpatione  humeri,  methodus  Dupuytreni , aliis 
praeferenda  mihi  videtur. 

XII. 

Renisus  -vitalis  ipsius  organismi,  in  morbo  minus  recte 
vis  naturae  medicatrix  Tocatur. 

XIII. 

Graviditas  est  status  physiologic  ns. 

XIV. 

Recte  dicit  Cl.  Suringar  (de  morbis  acutis  pag.  11.  33) 

de  processu  inflaramationis  : probabile  nervos  primo  loco, 
ab  alieno  stimulo  affici,  vitam  autera  vasorurn  serins  de- 
mum  mutari. 

XV. 

Plantae  et  animalia  eodem  modo  gignuutur. 

XVI. 

In  classificatione  morborum,  systemata,  ita  dicta  na- 
turalia,  hoc  usque  proposita,  sunt  rejicienda. 

TABULAE  EXPLIC  ATIO(l). 


Fig.  1.  Tenuissima  lamina  normalis  parinchymatis  pulmo- 
num  , quae  dissecta  est  a lobo  inflato  et  siccato , 
microscopii  ope  aucta. 

» 2.  Tenuissima  lamina  parenchymatis  pulmonum,  infil- 

tratione  purulenta  affecti. 

» 3.  Eadem  lamina,  aqua  destillata  et  acido  acetico  abluta. 

a 4.  Elementa  quae  constituunt  materiam  humidam , 
a superficie  dissecta  parenchymatis  pulmonum  in- 
filtratione 'purulenta  affecti,  scalpelli  ope  abrasa. 

w 5.  Elementa  quae  constituunt  granulum  in  eadem 
pulmonis  alienatione  , separatum  , quae  post  levem 
compressionem  inter  duas  laminas  vitreas,  in 
conspectu  veniunt. 

(1)  Indagationes  hie  memoratae  ,•  microscopii  Oberhauser  ope 
institutae  sunt. 

In  indagatione  figurae  primae  usus  sum  systemate  lent.  No.  7, 
ocular.  No.  3. 

Caeterarum  figurarum  syst.  lent.  No.  8,  ocular.  No.  3. 

am  my  mem 


X Corner, 


BIJ  ZIJNE  BEVORDERING  TOT  MEDICI  ME  DOCTOR, 


Een  schip  gelijk  ; dat  op  onvaste  golven , 

Geschokt , geslingerd  , rijst  en  daalt  j 
Nu  eens  bedresgd  weldra  te  zijn  bedolven , 

Terwijl  bet  straks  weer  strandwaarts  henen  dwanlt; 
Nu  eens  gehavend  of  aan  tuig  of  raasten  j 
Dan  lek  gestoten  op  een5  blinde  klip  , 

Of  ook  geteisterd  door  te  zware  lasten , 

In  ?t  kort : gelijk  cen  zonder  stuur  zijnd’  schip,,.. 


Zoo  wordt  aanhoudend  ook  van  alle  zijden  , 

Ons  welzijn  door  een  vloed  van  6mart  verstoord  • 
Zoo  ook  bedreigt  ons  steeds  een  bitter  lijden, 
Zoo  zweept  ons  leven  ook  in  doodsangst  voort ! 


Maar  even  als  dat  schip  door  kunst  gedwongen , 
Zich  naar  den  wil  van  zijnen  stuurman  rigt, 

Hoe  fel  de  storm  ook  loeit , met  vaste  hand  bedwongen  , 
Weldra  gerust  en  kalm  ter  reede  ligt ; . . . . 


Zoo  ook  behoedt  een  schoone  kunst  het  stranden, 

Of  heelt  de  averij  der  zwakke  levensboot; 

Zoo  ook  rust  ;s  levensroer  in  trouwe  stuurmans  handen  , 

En  word  die  stuurman  ook  : » een  Redder  in  den  nood  !v 

t 

» Een  Redder  in  den  nood !”  dien  titel , waarde  Vriend ! 
Hebt  gij,  na  jaren  vlijt , als  eerekroon  verkregen, 

En  grootsch  blinkt  in  ’t  verschiet  mij  uw  bestemmingtegen 
Als  gij  u zoo  gedraagt,  dat  gij  dien  naara  verdient! 
Welaan  , met  vaste  hand,  dan  *s  levensroer  aanvaard 
En  trouw  aan  eed  en  pligt  uw  schoone  taak  begonnen , 
Want  onuitputbaar , Vriend!  zijn  op  uw  pad  de  bronnen , 
Van  rocm  en  zaligheid  , van  waar  genot  op  aard. 


I 


Dat  steeds  dat  waar  genot  uw  doel , uw  streven  zij ! 

Dan  zult  ge  om  winst,  uw  vak  met  tot  een  handwerk  maken ; 
Veel  minder  nog  om  goud , uw  eed , uw  pligt  verzaken , 
Dan  zijt  gij  in  der  daad  een  hulp  der  maatschappij ! 

Dan  zult  gij  by  het  eind  van  uwe  aardsehe  baan , 
(Omringt  door  dankbaar  kroost,  waarin  gij  voort  zult  leven) 
Met  vreugd  terug  zien  op  hetgeen  gij  hebt  bedreven , 

En  met  een  kalm  geraoed  voor  uwen  Regter  gaan. 


L B Y D e h , 

20  November  1845. 


J.  SMITH, 
Offic.  v.  Gizondh. 

